b'\n_START_ARTICLE_\nFlatiron Building\n_START_SECTION_\nArchitekt\xc5\xabra\n_START_PARAGRAPH_\nFlatiron Building suprojektavo \xc4\x8cikagos architektas D. Burnhemas. Pastatas yra laikomas v\xc4\x97lyvojo neoklasicizmo pavyzd\xc5\xbeiu. Fasadas, papuo\xc5\xa1tas elementais i\xc5\xa1 klinties ir keramikos yra horizontaliai padalintas \xc4\xaf tris dalis\xc2\xa0\xe2\x80\x93 apatin\xc4\x99, vidurin\xc4\x99 (did\xc5\xbeiausi\xc4\x85j\xc4\x85) ir vir\xc5\xa1utin\xc4\x99._NEWLINE_Pagal original\xc5\xb3 D. Burnhemo projekt\xc4\x85 pastatas tur\xc4\x97jo b\xc5\xabti kur kas puo\xc5\xa1nesnis, o jo vir\xc5\xa1utin\xc4\x97je dalyje \xc4\xafrengtas laikrodis. V\xc4\x97liau projektas buvo supaprastintas.\n_START_SECTION_\nPastatas \xc5\xa1iandien\n_START_PARAGRAPH_\n\xc5\xa0iandien Flatiron Building yra laikomas vienas svarbiausi\xc5\xb3 Niujorko miesto simboli\xc5\xb3 ir da\xc5\xbenai matomas filmuose, kuri\xc5\xb3 veiksmas vyksta \xc5\xa1iame mieste. Pastatas taip pat labai populiarus tarp turist\xc5\xb3.'